stanford-oval/wikipedia huggingface dataset:
Kuorejärvi (Tampere)
Maantietoa

Järven pinta-ala on 1,7 hehtaaria ja se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Pulesjärven valuma-alueeseen (35.318) se kuuluu. Järven vedenpinnan korkeus on 113,5 metriä mpy.
Kristian Tanus

| Kristian Tanus> Henkilötiedot |
| --- | --- |
Syntynyt: 17. elokuuta 2000 (ikä 24) Tampere, Suomi
Kansalaisuus:   Suomi
Jääkiekkoilija
Lempinimi:  Krisu, Krisse
Pelipaikka:  vasen laitahyökkääjä
Maila:  vasen
Pituus:  172 cm
Paino:  77 kg
Seura
Seura:  Tappara
Sarja:  SM-liiga
Pelinumero:  27
Pelaajaura
Pääsarjaura:  2018–
Aik. seurat:  LeKi (Mestis) Jukurit (SML)
Kristian Tanus (s. 17. elokuuta 2000 Tampere) on suomalainen jääkiekkoilija, joka pelaa SM-liigajoukkue Tapparassa. Hän on pelipaikaltaan vasen laitahyökkääjä, mutta Tanus on pelannut myös keskellä.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Kultaa | Venäjä 2018 | jääkiekko |  |
Tanus pelasi alle 20-vuotiaiden MM-kilpailuissa vuonna 2020, jolloin hän voitti Suomen sisäisen piste- ja syöttöpörssin tehoilla 2+7=9. Valmentajat valitsivat Tanuksen joukkueensa turnauksen yhdeksi kolmesta parhaasta pelaajasta.
Tanus pelasi myös alle 18-vuotiaiden MM-kilpailuissa vuonna 2018, jolloin hän toimi Suomen varakapteenina ja voitti maailmanmestaruuden. Hän jakoi kuudella syöttöpisteellään joukkueensa sisäisen syöttöpörssin voiton Kaapo Kakon ja Jesperi Kotkaniemen kanssa. Tanus pelasi myös alle 18-vuotiaiden Ivan Hlinkan muistoturnauksessa vuonna 2017 sekä World U-17 Hockey Challengessa vuonna 2016. Yhteensä hän on pelannut 25 nuorten ja 56 poikien maaottelua.
Muuta

Tanuksen isoveli Jonatan pelasi omalla urallaan hyökkääjänä pudotuspelit mukaan lukien yhteensä 208 SM-liigaottelua sekä yhden kauden Tanskassa. Veljesten israelilaissyntyinen isä Michel Tanus toimii Tapparan SM-liigajoukkueen lääkärinä ja äiti Sari Tanus on Suomen Kristillisdemokraattien kansanedustaja. Kristian on pelannut myös rullakiekkoa Team Haipin joukkueessa, jossa hän voitti kesällä 2021 Suomen-mestaruuden.
Konstantin Shumov

Konstantin Shumov
Konstantin ”Kosti” Shumov (s. 15. helmikuuta 1985 Moskova, Neuvostoliitto) on huippu-urheilu-uransa vuonna 2017 päättänyt suomenvenäläinen lentopalloilija. Shumov pelasi kotimaan lisäksi kansainvälisille kentillä mittavan uran ja voitti kertaalleen Italian lentopalloliigan torjuntatilaston. Shumov oli myös miesten lentopallomaajoukkueen pitkäaikainen luottopelaaja vuosina 2006-2015. Hän pelasi maajoukkuepaidassa neljästi EM-kisoissa ja kertaalleen MM-kisoissa.
Ura

Venäjällä syntynyt Shumov muutti jo lapsena Suomeen. Hän aloitti pääsarjauransa kaudella 2004 kotikaupungissaan Varkaudessa Keski-Savon Paterissa. Onnistuneen avauskauden jälkeen Shumov valittiin SM-liigan parhaaksi tulokkaaksi. Kauden jälkeen Shumoville olisi ollut ottajia ympäri Suomea, mutta Shumov jäi Pateriin. Shumov jatkoi myös kolmannella kaudellaan Paterin väreissä, mutta vaihtoi pudotuspelien alkaessa Perungan Poikiin. Vaihto sopi hyvin molemmille seuroille, sillä Pateri oli tippunut pudotuspeleistä. Perungan Pojissa Shumov nousi nopeasti suureen rooliin ja oli tärkeä pelaaja joukkueen voittaessa SM-pronssia kaudelta 2006.
Ura > Euroopan kentät

Kolmen SM-liigavuoden jälkeen Shumov siirtyi ammattilaiseksi Italian A2-liigassa pelaavaan Isernian joukkueeseen. Shumov pelasi Iserniassa onnistuneen kauden 2006–2007, jonka päätteeksi joukkue nousi A1-liigaan. Shumov pelasi myös Italian liigojen tähdistöottelussa A1-liigan tähdistön kohdatessa A2-liigan tähdistön. Kauden jälkeen muun muassa suurseurat Lube Macerata ja Roma Volley tarjosivat suomalaiselle rahakasta sopimusta, mutta hän teki sopimuksen Prisma Taranton kanssa, jossa iso pelirooli olisi todennäköisempi.
Shumov pelasi Tarantossa kuitenkin läpi kauden niukalla peliajalla eikä ollut tyytyväinen kauteensa italialaisseuraan. Hän teki kauden jälkeen yksivuotisen sopimuksen A1-liigaan nousseen Volley Tonno Callipon kanssa ja halusi saada suuren roolin joukkueessa. Kaudella 2009–10 Shumov saikin enemmän vastuuta kuin koskaan aiemmin ammattilaisurallaan. Tuloskin oli sen mukainen: Shumov voitti koko A1-liigan torjuntatilaston. Shumov oli ainut yli sata torjuntaa (101 kpl) ottanut pelaaja ennen toiseksi tullutta Monzan Simone Butinia (88 kpl). Shumovin seura Loreto sen sijaan putosi pääsarjasta jäätyään kolme pistettä sarjapaikan säilyttämiseen oikeuttavasta paikasta.
Kauden jälkeen liigan torjuntakuninkaalle oli ottajia monelta taholta. Lopulta Shumov teki kaksivuotisen sopimuksen Monzan kanssa, joka on liigan ylemmän keskikastin joukkueita. Runkosarjassa Monza sijoittui neljänneksi ja lähti pudotuspeleihin tavoittelemaan mitalipelejä. Puolivälierissä Monza hävisi Pallavolo Modenalla otteluvoitoin 3–2.
Kaudella 2012–2013 Shumov siirtyi pelaamaan Saksan Bundesliigaan Generali Hachingin joukkueeseen, jossa pelasi myös 2013-2014 kauden. Keskitorjuja oli pitkään ilman sopimusta kauden 2013-14 jälkeen. Lopulta hän allekirjoitti sopimuksen vasta syyskuun puolessa välissä kesken lentopallon MM-kisojen, joissa Shumov esiintyi edukseen. Shumov palasi takaisin Italian A1-liigaan solmittuaan vuoden mittaisen pestin maan mestarin Volley Lubean eli tuttavallisesti Maceratan kanssa kaudeksi 2014-15. Mestarijoukkueen riveissä Shumovin peliaika jäi vähäiseksi. Loukkaantumiset vaivasivat Shumovia läpi kauden eikä hän saanut säännöllisesti peliaikaa.
Ura > Takaisin kotimaan kentille

Vaikea kausi Italian lentopallokentillä vaikeutti Shumovin asemaa siirtomarkkinoilla. Hän sai muutamia tarjouksia ulkomaan kentille, mutta yksikään niistä ei ollut kokeneen maajoukkuepelaajan mieleen. Lopulta lentopallon EM-kisojen jälkeen Shumov solmi Hurrikaani Loimaan kanssa toistaiseksi voimassa olevan sopimuksen. Näin hän palasi takaisin kotimaan lentopallokentille. Hurrikaanissa Shumov pelasi seuraavat kaksi kautta, joiden aikana hän voitti kahdesti SM-pronssia.
"Kosti" Shumov palasi takaisin Euroopan kentille, kun hän solmi ennen joulukuussa 2016 loppukauden mittaisen sopimuksen Ranskan Pro B-liigassa pelaavan Rennesin kanssa.
A-maajoukkue

A-maajoukkueessa Shumov esiintyi ensimmäisen kerran 18. toukokuuta 2006 Unkaria vastaan. Kyseessä oli tuolloin EM-karsinnat. Shumov jatkoi maajoukkueen mukana edelleen avauspelien jälkeen ja nousi joukkueen runkopelaajaksi keskitorjujan roolissa. Hän pelasi kesän 2006 maajoukkueen mukana arvostetussa Lentopallon maailmanliigassa, sekä EM-karsinnoissa joista Suomi selvitti tiensä EM-kisoihin Moskovaan. Maaotteluesitysten ansiosta hän sai sopimuksen Italiaan, Isernian joukkueeseen.
Shumovin ja A-maajoukkueen hyvät otteet jatkuivat vuoden 2007 EM-lopputurnauksessa Moskovassa, jossa Suomi selviytyi historiallisesti välieriin ja sijoittui lopulta neljänneksi. Shumov pelasi Suomen aloituskuusikossa ja oli joukkueen paras torjuja koko turnauksessa. Välieräpelissä Espanjaa vastaan hän loukkasi nilkkansa ja joutui jättämään kentän eikä pystynyt pelaamaan seuraavan päivän pronssiottelussa Serbiaa vastaan.
Shumov pelasi myös vuoden 2009, 2011, 2013 ja 2015 EM-kisoissa.
Saavutukset

Vuoden tulokas SM-liigassa -04
SM-pronssia -06
Italian A2-liigan tähdistössä -07
Torjuntatilaston 4. sija Maailmanliigassa -07
EM-nelonen -07
Italian A1-liigan All-Stars ottelussa -09
Italian liigan torjuntatilaston voitto -10
Joukkueet

2003–2004 Keski-Savon Pateri
2004–2005 Keski-Savon Pateri
2005–2006 Keski-Savon Pateri & Perungan Pojat
2006–2007 Isernia (A2)
2007–2008 Taranto Volley
2008–2009 Volley Tonno Callipo
2009–2010 Esse-ti Carilo Loreto
2010–2011 Monza
2011–2012 Monza
2012–2013 GeneraliHaching
2013–2014 GeneraliHaching
2014-15 Lube Macerata
2015-16 Hurrikaani Loimaa
2016-17 Rennes
Shumov (oik.) varmistaa Tuomas Sammelvuon hyökkäystä Olympiakarsinnoissa 2008
Kulle Raig

| Kulle Raig |
| --- | --- |
 Kulle Raig
Henkilötiedot
Syntynyt: 2. joulukuuta 1940 (ikä 83)
Kansalaisuus:  virolainen
Ammatti:  toimittaja, kirjailija
Kirjailija
Äidinkieli: viro
Tuotannon kieli: suomi, viro
Palkinnot
 Suomen Leijonan Ritarikunnan Komentajamerkki, Viron puolustusministeriön Hopeinen Ansiomerkki, Viron valtionvaakunan kunniamerkki, Aino Kallas -palkinto 2004 
Aiheesta muualla
[www.kulleraig.com Kotisivut]
Löydä lisää kirjailijoitaKirjallisuuden teemasivulta
Kulle Raig (s. 2. joulukuuta 1940, Tallinna) on virolainen vapaa kirjailija ja toimittaja.
Henkilöhistoria

Kulle Raig on yksi Suomen ja Viron välisen kulttuurisillan tärkeimmistä rakentajista.kenen mukaan? Hän on työskennellyt Viron Suomen-instituutin ensimmäisenä johtajana, Suomen Viro-yhdistysten liitto ry:n toiminnanjohtajana sekä viro.nyt-lehden päätoimittajana Viron Suomen-suurlähetystön lehdistö- ja kulttuurineuvoksena sekä radiotoimittajana Virossa ja Suomessa. Olennaisen osan hänen kansansivistys- ja diplomaattisesta työstään muodostavat tunnetuista virolaisista (kuten Georg Otsista ja Lennart Merestä) sekä Suomen ja Viron suhteiden merkittävimmistä vaiheista kertovat, suomalaisille lukijoille suunnatut kirjat. Vuoden 2011 teos Pitkä matka lähelle jatkaa tätä sarjaa kuvaamalla naapurimaiden ja -kansojen suhteita Viron Helsingissä sijaitsevan suurlähetystörakennuksen vaiheiden ja kohtaloiden kautta.
Raigilla on oma kustantamo K&K Kirjastus.
Suomeksi julkaistut teokset

Pitkä matka lähelle. Naapuriksi vapaa Viro (K&K, Helsinki, 2011)
Urho Kekkonen ja Viro / Pekka Lilja ja Kulle Raig (Minerva, Helsinki, 2006)
Saarenmaan valssi. Georg Otsin elämäkerta (Ajatus, Helsinki, 2002)
Sateenkaaren värit. Lennart Meren elämä ystävien silmin (Ajatus, Helsinki, 2001)
Suomeksi julkaistut teokset > Vironnetut teokset

Pikk teekond lähedale. Naapuriksi vapaa Viro (K&K, Helsinki, 2012)
Urho Kekkonen ja Eesti / Pekka Lilja ja Kulle Raig (K&K, Helsinki, 2007). Virontanut Ene Kaaber.
Saaremaa valss. Georg Otsa elu (Varrak, Tallinn, 2003)
Vikerkaare värvid. Lennart Meri elu sõprade pilgu läbi (Varrak, Tallinn, 2003)
Viroksi julkaistut teokset

Esimene üles. Kuum suvi 1968 (2009)
Muille kielille käännetyt teokset

Sāremā valsis. Georg Otsa dzīve (2009)
Kustantanut viroksi seuraavat suomalaiset tietokirjat

Timo Vihavainen: Äratuskell õhtumaadele" (Länsimaiden tuho), K&K, Tallinn, 2010
Jaakko Heinämäki: Hans Kalm. Eesti mees kahes vabadussõjas" (Hans Kalm. Vapaussoturi ja vaihtoehtolääkäri), K&K, Tallinn, 2009
Hannu Lauerma: Usk, lootus ja ohtlik bluff (Usko, toivo ja huijaus), K&K, Tallinn, 2007
Artikkelikokoelma Teine maailm" (Paholaisen asianajajan paluu), K&K, Tallinn, 1997
Kuparonvirran lossi

Kuparonvirran lossi on lossi Hirvensalossa, Mikkelin Anttolassa. Se yhdistää toisiinsa Hirvensalon ja Maljalantien. Lossisalmi on pituudeltaan 235 m. Kuparonvirran lossin, kuten miltei kaikki muutkin Suomen lossit, omistaa Finferries Oy.
Lossille mahtuu yhteensä kymmenen autoa. Suurin sallittu kuorma on 44 tonnia ja lossin kuivapaino 72 tonnia. Lossi on rakennettu Parkano Oy:n konepajalla Parkanossa vuonna 1972.
Liikennöintiajat

Kuparonvirran lossi liikennöi:
arkisin klo 6.00-22.00
viikonloppuisin ja pyhäpäivinä klo 9.00-22.00
Käsipallo kesäolympialaisissa 1952

Käsipallo oli näytöslajina Helsingin olympialaisissa 1952.
Kisojen ainoassa ottelussa Ruotsi voitti Tanskan 19–11.
| --- | --- |
 Ruotsi Rune Nilsson  Rolf Zachariassen  Sven Schönberger  Åke Norén  Hans Olsson  Lars Olsson  Olle Juthage  Sten Åkerstedt  Stig Nilsson  Evert Sjunnesson  Rune Lindqvist :  Tanska Skjold Björn  Gustav Wolder  Poul Winge  Jörgen Larsen  Erik Christensen  Viggo Larsen  Jörgen Tillegren  Mogens Nielsen  Svend Aage Madsen  Poul Rask  Erik Eigaard
Kupenkirjorastas

| Kupenkirjorastas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kenttärastaat Geokichla
Laji::  crossleyi
Kaksiosainen nimi
 Geokichla crossleyi  (Sharpe, 1871) 
Synonyymit
 Zoothera crossleyi 
Katso myös
   Kupenkirjorastas Wikispeciesissä   Kupenkirjorastas Commonsissa 
Infobox OKNimi-testi OKIUCN-testi OK: 
Kupenkirjorastas (Geokichla crossleyi) on rastaiden heimoon kuuluva varpuslintu.
Levinneisyys

Kupenkirjorastasta tavataan Kamerunissa, Kongossa, Kongon demokraattisessa tasavallassa ja Nigeriassa. Lajin kannan kokoa ei tiedetä, mutta sitä on kuvattu harvinaiseksi tai paikallisesti melko yleiseksi. Se on luokiteltu elinvoimaiseksi ja sitä uhkaa metsien häviäminen.
Kuorejärvi (Mäntyharju)

| Kuorejärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°14′38″N, 26°56′34″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Kolsoppiin 
Järvinumero:  14.984.1.045
Mittaustietoja
Pinnankorkeus:  121,6 m  
Pituus:  790 m  
Leveys:  470 m  
Rantaviiva:  2,227 km  
Pinta-ala:  21,643 ha  
Saaria:  ei saaria 
 fiKuorejärvi 
Kuorejärvi tai Kuorijärvi on Etelä-Savossa Mäntyharjulla  Haimin lähellä sijaitseva järvi.
Maantietoa

Järvi on 790 metriä pitkä, 470 metriä leveä, ja sen pinta-ala on 22 hehtaaria. Järvellä ei ole kartan mukaan saaria.  Sen rantaviivan pituus on 2,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Tervajärven valuma-alueeseen (14.984) se kuuluu. Järven vedenpinnan korkeus on 121,6 metriä mpy.
Kuparivaahtera

| Kuparivaahtera |
| --- | --- |
 Kuparivaahtera arboretumissa Rendeux'ssa Belgiassa
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Sapindales
Heimo::  Saippuamarjakasvit Sapindaceae
Suku::  Vaahterat Acer
Laji::  griseum
Kaksiosainen nimi
 Acer griseum  (Franch.) Pax 
Katso myös
   Kuparivaahtera Wikispeciesissä   Kuparivaahtera Commonsissa 
Infobox OKNimi-testi OKIUCN-testi OK: 
Kuparivaahtera (Acer griseum) on saippuamarjakasvien (Sapindaceae) heimoon, vaahteroiden (Acer) sukuun kuuluva kasvilaji. Se on pieni kausivihanta puulaji, jolla pyöreä tai soikea latvus ja pystykasvuiset oksat. Kuparivaahtera tunnetaan erityisesti sen hilseilevästä kaarnasta, jonka väri vaihtelee kuparinoranssista kanelinruskeaan. Lajilla on myös näyttävä oranssin ja punaisen väliltä oleva syysväri.
Kuparivaahtera kasvaa tavallisesti 6–9 metriä korkeaksi, mutta joskus jopa 12 metriä korkeaksi. Sen lehdet ovat 7–13 cm pitkiä ja kolmilehdykkäisiä. Keskimmäinen lehdykkä on lyhytruotinen. Yläpinnoiltaan lehdet ovat vihreitä, mutta alapinnoiltaan sinertävän- tai harmaanvihreitä ja hienokarvaisia. Kuparivaahteran kukinnot ovat roikkuvia viuhkoja ja yksittäiset kukat ovat mitättömän pieniä ja kellertäviä. Kuparivaahtera kukkii huhtikuussa tai toukokuun alkupuolella. Kukista kehittyvät hedelmät ovat lenninsiivellisiä pähkylöitä (samaroita), ja niissä on epätavallisen suuret siemenet.
Kuparivaahtera kasvaa luontaisena Kiinan keskiosien sekametsissä.
Kuparivaahtera on näyttävä pienikokoinen koristepuu pihalle tai puutarhaan. Lisäksi lajia käytetään bonsaipuuna, etenkin Euroopassa. Kasvatettuna kuparivaahtera kasvaa helposti keskikosteassa, hieman happamassa sekä hyvin vettä läpäisevässä maaperässä täydessä auringon valossa tai puolivarjossa. Laji suosii kosteaa, mutta hyvin vettä läpäisevää maaperää, eikä kestä kuivuutta. Lajin lisääminen siemenistä on haastavaa, sillä on arvioitu, että jopa noin 95% puun tuottamista siemenistä ei olisi elinkelpoisia.
Aiheesta muualla

Integrated Taxonomic Information System (ITIS): Acer griseum (englanniksi)
Global Biodiversity Information Facility (GBIF): Acer griseum (englanniksi)
Flora of China: Acer griseum (englanniksi)
Kuninkuusravit 2013

Sunnuntain kilpailut käynnissä.
Vuoden 2013 Kuninkuusravit järjestettiin Kuopion raviradalla 27.–28. heinäkuuta. Kyseessä olivat kolmannet Kuopion nykyisellä Sorsasalossa sijaitsevalla raviradalla pidetyt Kuninkuusravit, edelliset oli järjestetty vuosina 1982 ja 1998. Lisäksi Kuopion vanha ravirata toimi Kuninkuusravien isäntänä vuosina 1959 ja 1967.
Ravikuninkaaksi Kuopiossa kruunattiin edellisen vuoden tapaan Harri Koivusen ohjastama ja Bella Varjosen valmentama Erikasson. Ori saavutti myös toisen kuninkuutensa voittamatta yhtään osalähtöä. Tammojen kuningatartittelin voitti Marimin, jota ohjasti Arto Hammar.
Kuninkuuskilpailu > Osallistujat

| No>  | Hevonen | Ohjastaja | Valmentaja | Ennätys | Voittosumma |
| --- | --- | --- | --- | --- | --- |
| 1 | Boker | Esa Holopainen | Esa Holopainen | 21,0a | 254 400 € |
| 2 | A.T. Visku | Arto Hammar | Pasi Teini | 21,1a | 0 77 175 € |
| 3 | Frans | Ari Moilanen | Jouni Hakkinen | 20,7a | 295 040 € |
| 4 | Franko | Antti Teivainen | Seppo Suuronen | 20,6a | 173 120 € |
| 5 | Vieskerin Valo | Pentti Niveri | Pentti Niveri | 21,3a | 0 79 210 € |
| 6 | Camri | Tuomas Pakkanen | Jorma Konnu | 20,9a | 0 71 250 € |
| 7 | Sörkän Sälli | Mika Forss | Tero E. Mäenpää | 23,4a | 107 000 € |
| 8 | Erikasson | Harri Koivunen | Bella Varjonen | 20,2a | 524 064 € |
| 9 | Virijori | Jani Ruotsalainen | Jorma Naumanen | 23,5a | 136 070 € |
| 10 | Marat | Jarmo Saarela | Tarmo Liikamaa | 22,1a | 0 93 989 € |
| 11 | I.P. Lento | Kaarlo Ahokas | Heikki Parviainen | 21,2a | 178 360 € |
| 12 | Turon Myrsky | Tero E. Mäenpää | Tero E. Mäenpää | 20,9a | 130 810 € |
Kuninkuuskilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Erikasson | 5. | 6. | 3. | 9.34,5 | 00,0 |
| 2. | Virijori | 3. | 4. | 4. | 9.34,1 | +0,5 |
| 3. | Camri | 1. | 3. | 5. | 9.34,2 | +0,6 |
| 4. | A.T. Visku | 7. | 9. | 2. | 9.35,9 | +1,4 |
| 5. | Boker | 6. | 1. | 7. | 9.37,4 | +2,9 |
| 6. | Vieskerin Valo | 11. | 8. | 1. | 9.38,0 | +3,5 |
| 7. | Marat | 4. | 11. | 6. | 9.38,0 | +3,5 |
| 8. | I.P. Lento | 8. | 5. | 8. | 9.41,8 | +7,3 |
| 9. | Franko | 2. | 10. | 9. | 9.42,4 | +7,9 |
| – | Frans | 9. | 7. | kesk. | – | – |
| – | Sörkän Sälli | 10. | 2. | – | – | – |
Kuningatarkilpailu > Osallistujat

| No>  | Hevonen | Ohjastaja | Valmentaja | Ennätys | Voittosumma |
| --- | --- | --- | --- | --- | --- |
| 1 | Sirun Valpuriina | Jouni Törmänen | Aimo Vuorisalo | 21,4a | 165 248 € |
| 2 | Saaga S | Matti Nisonen | Ilkka Pyysalo | 22,7a | 050 360 € |
| 3 | Yllin Kyllin | Teemu Okkolin | Teemu Okkolin | 22,5a | 062 860 € |
| 4 | B. Turolii | Antti Teivainen | Reijo Borgström | 21,7a | 191 955 € |
| 5 | I.P. Vipotiina | Pertti Puikkonen | Pertti Puikkonen | 20,2a | 476 220 € |
| 6 | Pelikka | Markus Dahlström | Vesa Kaksonen | 22,2a | 076 428 € |
| 7 | Marimin | Arto Hammar | Esa Heikkinen | 21,7a | 305 805 € |
| 8 | Noriko | Jani Ruotsalainen | Timo Vääränen | 22,1a | 077 190 € |
| 9 | Aino-Ilona | Hannu Hietanen | Jukka Rintamäki | 22,5a | 0 85 230 € |
| 10 | Kemun Tutu | Harri Koivunen | Jouni Miettinen | 23,2a | 0 46 000 € |
| 11 | Vislakka | Mika Forss | Jouni Miettinen | 24,0a | 0 33 670 € |
| 12 | Wizard Stina | Pasi Hirvonen | Pasi Hirvonen | 23,4a | 0 40 120 € |
Kuningatarkilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero voittajaan |
| --- | --- | --- | --- | --- | --- | --- |
| 1. | Marimin | 6. | 1. | 3. | 9.40,4 | 00,0 |
| 2. | Yllin Kyllin | 2. | 2. | 5. | 9.41,1 | +0,7 |
| 3. | Sirun Valpuriina | 3. | 10. | 1. | 9.42,1 | +1,7 |
| 4. | Noriko | 10. | 3. | 4. | 9.42,1 | +1,7 |
| 5. | I.P. Vipotiina | 1. | 4. | 6. | 9.42,5 | +2,1 |
| 6. | Vislakka | 7. | 11. | 2. | 9.43,2 | +2,8 |
| 7. | Aino-Ilona | 8. | 9. | 8. | 9.45,6 | +5,2 |
| 8. | Kemun Tutu | 9. | 7. | 9. | 9.45,9 | +5,5 |
| 9. | B. Turolii | 4. | 5. | 10. | 9.46,2 | +5,8 |
| 10. | Pelikka | 5. | 8. | 11. | 9.47,0 | +6,6 |
| – | Saaga S | hyl. | 6. | 7. | – | – |
| – | Wizard Stina | hyl. | 12. | 12. | – | – |
Aiheesta muualla

Kuopion Kuninkuusravien kotisivut
Kungs

Kungs (oikealta nimeltään Valentin Brunel, s. 17. marraskuuta 1996 Toulon) on ranskalainen DJ, levy-tuottaja ja muusikko. Hän julkaisi ensimmäisen albuminsa "Layers" vuonna 2016.
Brunel valitsi näyttämönimen "Kungs" ("Mister (Mr.)" latviaksi), kun hän etsi verkossa sanan "herrasmies" käännöstä eri kielillä. Musiikkia Kungs on harrastanut jo pienestä saakka: viisivuotiaana hän alkoi soittaa djembe-rumpua, joka oli lahja hänen vanhemmiltaan.
Naruto Uzumaki

| Naruto Uzumaki |
| --- | --- |

Ensiesiintyminen:  Mangan luku 1   Animen jakso 1
Ääninäyttelijät:  Junko Takeuchi    Ema Kogure    (naisena)   Maile Flanagan    Stephanie Sheh    (naisena)
Henkilötiedot
Ikä:  Osa I: 12-13   Osa II: 15-16
Syntymäpäivä:  10. lokakuuta
Veriryhmä:  B
Pituus:  Osa I: 147,5 cm   Osa II: 166 cm
Paino:  Osa I: 40.6 kg   Osa II: 50.9 kg
Liittoumat
Taso:  Genin
Liittouma:  Uzumaki klaani Konoha
Ryhmäsidokset:  Ryhmä Yamato (Yamato, Sakura Haruno, Sai, Naruto Uzumaki)
Edelliset ryhmäsidokset:  Ryhmä 7,  Ryhmä Shikamaru
Naruto Uzumaki (jap. うずまきナルト, Uzumaki Naruto) on manga ja animesarja Naruton päähenkilö. Naruto on hyvin suosittu hahmo ja hän onkin ollut yleisöäänestysten kärkikaksikossa viitenä ensimmäisenä Shonen Jump -lehden äänestyksessä vieden kärkipaikan kahdesti. Kuudentena kertana hänet kuitenkin äänestettiin neljänneksi.
Naruto-nimi voi tarkoittaa pyörrettä ja on nimenä myös pilkotulle kamabokolle, jossa on vaaleanpunainen pyörre keskellä. Sitä käytetään ramenin täytteenä, mikä on myös Naruton lempiruoka. Naruto on myös Japanissa lempinimi @-merkille.
Sukunimi Uzumaki viittaa kolmiulotteiseen spiraaliin. Spiraalit ovat muutenkin keskeistä Naruton elämässä sillä muun muassa Konohan symbolissa, Naruton takissa ja Nine-Tails Foxin eli Kuraman sulussa esiintyy spiraaleita. Lisäksi se esiintyy yhdessä Naruton tärkeimmistä iskuista, Rasenganissa (vapaasti suomennettuna "Spiraalipallo").
10. lokakuuta on Naruton syntymäpäivä ja samana päivänä järjestettiin "Terveyden ja liikunnan päivä" Japanissa, kun hahmoa luotiin. Tämä vapaapäivä oli täynnä urheilua ja sopi yliaktiivisille lapsille.
Masashi Kishimoto, mangasarjan luoja, on kertonut haastattelussa, että hänen lapsuutensa oli samanlainen kuin Naruton.
Hahmon elämäkerta > Taustaa

Naruto syntyi 10. lokakuuta Konohaan, vanhempinaan Neljäs Hokage Minato Namikaze ja Kushina Uzumaki. Kun yhdeksän häntäinen kettudemoni Kyuubi hyökkäsi Konohaan, Neljäs Hokage sulki hirviön vastasyntyneen Naruton vartaloon.
Huolimatta Neljännen Hokagen toiveesta siitä, että Naruto nähtäisiin sankarina, kyläläiset vihasivat nuorta lasta, koska hän kantoi demonia, joka oli hyökännyt heidän rauhalliseen kyläänsä. Naruto ei itse edes tiennyt tästä demonista ennen 12 ikävuottaan. Tämän takia hän oli ihmeissään muiden kyläläisten vihasta häntä kohtaan.
Naruto kuitenkin ystävystyi ninja-akatemiassa opettavan Iruka Uminon kanssa. Vaikka Irukan omat vanhemmat kuolivat Kyuubin käsissä, Iruka ei syyttänyt Narutoa heidän kuolemastaan. Päinvastoin, Iruka hyväksyi Naruton ja saattoi olla ensimmäinen henkilö, joka todella uskoi häneen.
Ennen akatemiasta valmistumistaan, Naruto halusi kaikkien hyväksyvän hänet. Hän kujeili ympäri kylää haluten ja myös maalasi graffiteja neljän Hokagen patsaisiin. Hän myös halusi tulla joskus Hokageksi, sillä sitten kaikki hyväksyisivät hänet.
Naruto pärjää parhaiten kaksintaistelussa silloin, kun hänen puolellaan on tuhatkertainen miesylivoima ja yllätysetu.